དོན་དངོས་ཀྱི་ལོ་རྒྱུས་ལ་སྦྱར་ན།དུས་སྟོན་དེ་ནི་སྔོན་ཁྲི་རལ་བ་ཅན་གྱི་སྐབས་སུ་རྒྱ་བོད་འཁྲུག་མཚམས་བཞག་ནས་ཞོད་འཇགས་ཀྱི་ཆབ་སྲིད་བསྐྱངས་པར་འདུམ་འགྲིག་མཛད་དེ་བཀའ་གཙིགས་རྡོ་རིང་བཙུགས་ཤིང་།ཞི་བདེའི་འཚོ་བར་སྨོན་པའི་མཐའ་སྲུང་དམག་དང་མི་དམངས་མང་ཚོགས་རྣམས་དགའ་བ་དཔག་ཏུ་མེད་པ་འཕེལ་ནས་ལག་ཏུ་མདའ་མདུང་གྲི་གསུམ་དང་རུ་དར་སྣ་ཚོགས་ཐོགས་ཏེ།དུང་འབུད་པ་དང་རྔ་རྡུང་བ་སོགས་ཀྱིས་ལྷ་ཀླུ་གཉན་གསུམ་དགྱེས་པའི་རྩེད་མོ་སྣ་ཚོགས་འཁྲབ་ཅིང་།གླུ་ལེན་གར་རྩེན་སོགས་ཡུན་རིང་བྱུང་མ་མྱོང་བའི་སྟོན་མོའི་མཛད་སྒོ་རྒྱ་ཆེན་བསྡུས་པ་ལས་རིམ་བཞིན་དེང་གི་ལྷ་རྩེད་དང་ཀླུ་རྩེད།དམག་རྩེད་བཅས་དར་བར་བཤད་དོ།།